25. ΝΟΜΟΣ υπ’ αριθ. 3281 της 29 Ιουν./1 Ιουλ. 1955 Περί προσλήψεως επί συμβάσει Διευθύνοντος Ιατρού Συμβούλου εν τω Κλάδω Υγείας του Ταμείου Ασφαλίσεως Κλήρου Ελλάδος (Τ.Α.Κ.Ε.) και άλλων τινών διατάξεων. Άρθρ.1.-1.Το Ταμείον Ασφαλίσεως Κλήρου Ελλάδος (Τ.Α.Κ.Ε.) δύναται να προσλαμβάνη προτάσει του Διοικητικού Συμβουλίου, εγκρινομένη υπό του Υπουργού Εθνικής Παιδείας και Θρησκευμάτων διευθύνοντα Ιατρόν Σύμβουλον, επί διετεί συμβάσει διαπομένη υπό των διατάξεων του Δημοσίου Δικαίου και δυναμένη να ανανεώνεται επί ίσον εκάστοτε χρονικόν διάστημα. Ούτος δέον να είναι ιατρός κατά προτίμησιν ειδικότητος παθολόγου. Η μηνιαία αντιμισθία του μη δυναμένη να υπερβή τας αποδοχάς του Διευθυντού του Τ.Α.Κ.Ε. καθορίζεται δι’ αποφάσεως του Διοικητικού Συμβουλίου του Τ.Α.Κ.Ε. εγκρινομένης υπό του Υπουργού Εθνικής Παιδείας και θρησκευμάτων. 2.Τα καθήκοντα και αι αρμοδιότητες εν γένει του προσλαμβανομένου ως Διευθύνοντος Ιατρού Συμβούλου καθορίζεται δι’ αποφάσεως του Διοικητικού Συμβουλίου του Τ.Α.Κ.Ε. 3.Ο Διευθύνων Ιατρός Σύμβουλος μετέχει των συνεδριάσεων του Διοικητικού Συμβουλίου του Τ.Α.Κ.Ε. άνευ ψήφου οσάκις συζητούνται υγειονομικά θέματα του Κλάδου ασθενείας. Τα καθήκοντα δε της θέσεως αυτού είναι ασυμβίβαστα προς τα δυνάμει του άρθρ. 5 του από 30.12.1948 ισχύοντος κανονισμού διοριζομένων και συμβαλλομένων μετά του Τ.Α.Κ.Ε. Ιατρών Συμβούλων: Άρθρ.2.-Οι προς κάλυψιν επειγουσών εφημεριακών αναγκών και κατά παρέκκλισιν της διατάξεως της παρ. 2 του άρθρ. 28 του Α.Ν. 540/1945 περί Εκκλησιαστικής Εκπαιδεύσεως χειροτονηθέντες Διάκονοι ή Εφημέριοι εν Βορείω Ελλάδι εγγραφέντες δε κατά το σχολικόν έτος 1954-55 και φοιτώντες εις το κατώτερον Εκκλησιαστικόν Φροντιστήριον Θεσσαλονίκης, θεωρούνται ως καλώς εγγραφέντες και συνεχίζουσι κανονικώς τας σπουδάς των προς λήψιν του κατά νόμον πτυχίου των. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 272 